Blediini

Blediini er en gruppe av biller som hører til familien kortvinger (Staphylinidae). De kan som oftest kjennes igjen på slank kroppsform med et stort, flatt hode med små fasettøyne, og at kroppen er dekket av grove punktgroper.

Utseende 
Små biller (de fleste artene 1 – 4 mm), vanligvis slanke og parallellsidige. Hodet er ganske stort, sett ovenfra mer eller mindre firkantet, og flatt. Fasettøynene er vanligvis ganske små. Pannen er som oftest grovt punktert og har ofte fremoverrettede horn eller andre utvekster, for eksempel en hylle over antennefestene. Kjevene (mandiblene) er påfallende store hos noen grupper. Antennene er vanligvis korte og kraftige, men uten tydelig avsatt kølle. Brystskjoldet (pronotum) er grovt punktert og har ofte én eller flere lengdefurer i midten. Sidekantene er tydelig avsatte og ofte med små tenner ("sagtakkede"). Dekkvingene er ofte kortere enn brystskjoldet, kraftig punkterte. Bakkroppen har tydelig avsatte sidekanter. Beina er korte og forholdsvis kraftige. Hos en del arter har leggene (tibiae) kraftige pigger. Føttene har hos de fleste artene bare to ledd.

Levevis 
Artene i den store slekten Bledius graver tunneler i sand eller mudder der de lever. Noen er å finne på bredden av elver eller dammer, andre i brakkvannsområder. Mange av artene flyr godt og kan treffes svermende.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien tannkortvinger, Oxytelinae Fleming, 1821
 Gruppen Blediini Ádám, 2001
 Slekten Bledius Leach, 1819  – ca. 450 arter, 24 arter i Norge
 Underslekten Astycops Thomson, 1859
 Underslekten Bargus Schiødte, 1866
 Underslekten Belidus Mulsant & Rey, 1878
 Underslekten Bledius (i snever forstand)
 Underslekten Dicarenus Gistel, 1834
 Underslekten Elbidus Mulsant & Rey, 1878
 Underslekten Euceratobledius Znojko, 1929
 Underslekten Hesperophilus Stephens, 1829
 Underslekten Psamathobledius Herman, 1972
 Underslekten Pucerus Mulsant & Rey, 1878
 Underslekten Teratobledius Ádám, 2001
 Slekten Eppelsheimius Bernhauer, 1915 - 2 arter

Referanser

Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.

Eksterne lenker 
 
 Bilder av noen arter: Oxytelinae - Atlas of rove beetles (Staphylinidae) of Russia and adjacent countries.

Kortvinger
Tannkortvinger
Biller formelt beskrevet i 2001